text: [{"text_idx": "#000004", "text": "Waise to awla ek Uposhna Jalwayu ka ped hai magar ye Ushna Jalwayu me bhi achchi tarah falta aur fulta hai. Shuska jagaho pe iski sichai dwara bagwaani ho sakti hai. Iski kheti ke liye Gehri, upjau , balui domat se chikni mitti. Jisme paani nikalne ki suwidha ho jada acchi rehti hai."}, {"text_idx": "#000005", "text": "Sukhe jagah ke mausam me lagbhag February ya March me iski pattiya jhad jaati hai, aur kuch dino tak Awla ka ped bina patto ke hota hai. March se fir phul aur phal nikalna shuru hota hai aur ye April mahine ke aakhir tak chalti hai."}, {"text_idx": "#000006", "text": "Awla ki 3 main kisme hoti hai."}, {"text_idx": "#000007", "text": "Inhi main 3 kismo se aur bhi nayi kismo ko vikas kiya gaya hai."}, {"text_idx": "#000008", "text": "Ab hum aapko batate hai ke in kismo ki vishestaye kya hai."}, {"text_idx": "#000009", "text": "Iss type ka awla bahut juldi pak jaata hai. Iska phal (Fruit) bada hota hai. Iske phal bahut juldi girte hai aur isme phalan bahut kam hota hai."}, {"text_idx": "#000011", "text": "Ye waali type Banarsi kism se chayanit karke nikali gayi hai. Yeh ek ageti kism hai aur iske phal bade aakar ke, upar se tikone, satah chikni , safed hari se halki si peeli (Yellow) hoti hai. Phal ka Guda halke gulabi rang ka kam Resha Yukt aur bahut Kasaila hota hai. Phal Madhyam Bhandaran chchamta waale hote hai. Iss waali type me adhik Mada Pushpo ke kaaran iski utpadan chchamta adhik hoti hai. Iske phal October se November tak Pakte hai. Is Kism ke phal Murabba, Candy aur Juice banane ki liye jada use kiye jaate hai."}, {"text_idx": "#000014", "text": "Yeh Banarsi kism ke biju paudhe se chayanit ek adhik phal dene waali kism hai. Iske phal dekhne me aakarshak, madhyam bade aakar ke, chapte gol, satah kam chikni, halke peele rang waali, gulabi pan liye hoti hai. Phalo ka Guda halka hara (Green) hota hai aur isme reshe ki matra adhik hoti hai."}, {"text_idx": "#000017", "text": "Ek baar Awla ka ped lag jaane ke baad kam se kam 30 se 40 saal tak phal dete rehte hai. Isiliye chuni gayi kismo ke chasma chadhe hue paudho ko kisi pramanit Lab ya dukaan se hi lena chahiye."}, {"text_idx": "#000018", "text": "May ke mahine me 7 x 7 meter ki duuri rakhte hue 1 dhan meter aakar ke ghadde khod kar kuch din khula chodne ke baad 15 se 20 kilo gram gobar ki prayapt khad prati ghadda khet ki mitti aur 20 gram Fipronil 0.03 percent danedaar churn ko mila kar bhade. Inme paani dekar mitti ko jamne de aur ek barish hone tak ka intezaar kare. July me iss prakar ke ghaddo me paudhe laga sakte hai. Fir unko niyamit taur se paani dete rahe."}, {"text_idx": "#000019", "text": "Shuru ke 3-4 saal paudho ko vikaas hone me lag jaate hai aur inme phal nahi hote. isiliye inke beech ki jagah ka pura upyog Kharif me Dalhani Fasle jaise ki Gwar, Mung, Modh aur Rabi me Matar, Baigan ityaadi laga kar karni chahiye."}, {"text_idx": "#000021", "text": "Awla ki Sichai ka Sahi Tarika"}, {"text_idx": "#000022", "text": "Awla me aamtaur pe neeche diye gaye chart ke anusaar Khad aur Urwarko ka prayog karna chahiye"}, {"text_idx": "#000023", "text": "Gobar ki khad aur Super Phosphate ki khaad ki puri matra saath me Murate of Potash aur Urea ki aadhi matra March- April me daale. Baaki bachi hui Urea aur Murate of Potash phal lagne ke baad August \u2013 September me de. Boron tatwa ki kami ki wajah se phalo ke gunwanta me kami aa sakti hai, isiliye September se October mahine me 0.6 percent Borex ka 2-3 chidkao 10 se 15 din ke gap me karna chahiye. Isse phalo ka vikaas achcha hota hai aur phal kam girte hai."}, {"text_idx": "#000025", "text": "Awla ki kheti me katai aur chatai ki jada zarurat nahi padti hai. Shuruaati saalo me 2-3 feet ki uchai tak ekal tana rakh kar 5-6 moti shakhaye jo saari dishao me jaa rahi ho ko chod kar baaki shakhaye kaat deni chahiye. Har saal kuch shakhaye sukhti rehti hai, unhe pattiya (Leafs) girne ke baad kaat dena chahiye."}, {"text_idx": "#000026", "text": "Aisetoa Awla ki kheti me koi bimari nahi hoti hai. Magar kabhi kabhi inme deemak lag jaata hai, joki fasal ko badbaad kar sakta hai. isse bachne ke liye Chlorpierphos naam ki dawa 0.3 percent ghol bana kar paudho ke tano ke charo or ki mitti me samay samy pe milana chahiye."}, {"text_idx": "#000027", "text": "Awla ke phalo ki tudai aur Paidawaar"}, {"text_idx": "#000028", "text": "Phalo ki paidawaar Awle ke kism par nirbhar karti hai. Ek purn viksit ped se 150 \u2013 200 KG phal mil sakte hai. Lekin shusk jagaho pe paani ki kami ke karan iski paidawaar kam hoti hai."}, {"text_idx": "#000029", "text": "Phalo ko alag alag karke bechne pe adhik income hota hai. Phalo ka aakar, rang, size aur pakne ke samay ke anusaar inko alag kiya jaata hai. Bade aakar ke phal ka upyog murabba banane ke liye, Madhyan aakar ke phalo ka upyog aachar,juice ke liye aur chote phalo ka upyog dawai aur aushidhi me use hota hai."}, {"text_idx": "#000030", "text": "Awla ke phalo ko 6-9 dino tak normal room temperature par, 5-7 degree me 15 dino tak rakha jaa sakta hai. Agar 15 percent namak ke ghol me rakha jaye toa ye samanye temperature me 75 dino tak rakhe jaa sakte hai."}, {"text_idx": "#000031", "text": "Agar aapko ye Blog padh kar achcha laga aur kuch achcha ya naya sikha aapne toa apne dosto ko bhi sikhaye. Aur unhe ye link share kare. Humari ye koshish rahegi ke aapko hum rozana kuch naya sikhaye."}, {"text_idx": "#000032", "text": "Agar aapko humse kuch poochna hai toa comment me aap pooch sakte hai."}, {"text_idx": "#000035", "text": "Tags: aloe vera ki khetiamla khetiamla tree at homeamla tree information in hindiamla tree pujaamla tree puja in hindiawla kekheti kaise kareAwla ki khetihow to grow amla tree from seedpapita ki kheti ki jankari hindisahi tarika awla ke kheti karne ka\u0906\u0902\u0935\u0932\u093e \u0915\u0940 \u0909\u0928\u094d\u0928\u0924 \u0914\u0937\u0927\u093f\u092f \u0916\u0947\u0924\u0940\u0906\u0902\u0935\u0932\u093e \u0915\u0940 \u0916\u0947\u0924\u0940\u0906\u0901\u0935\u0932\u093e \u0915\u0940 \u0916\u0947\u0924\u0940 \u0938\u0947 \u0938\u094b\u0928\u093e \u0915\u092e\u093e\u0907\u090f\u090f\u0915 \u0939\u0948\u0915\u094d\u091f\u0947\u092f\u0930 \u092e\u0947\u0902 \u0932\u093e\u0916\u094b\u0902 \u0915\u093e \u0906\u0902\u0935\u0932\u093e\u0915\u0932\u092e\u0940 \u092a\u094c\u0927 \u0935\u093f\u0927\u093f \u0938\u0947 \u0906\u0902\u0935\u0932\u0947 \u0915\u0940 \u0916\u0947\u0924\u0940 \u092e\u0947\u0902 \u091c\u094d\u092f\u093e\u0926\u093e \u0932\u093e\u092d"}, {"text_idx": "#000036", "text": "hydroponic \u091f\u092e\u093e\u091f\u0930 \u0915\u0948\u0938\u0947 \u0909\u0917\u093e\u090f\u0902 ? \u0938\u0939\u0940 \u0924\u0930\u0940\u0915\u093e\nOmicron \u0906\u092a\u0915\u0947 \u0932\u093f\u090f \u0915\u093f\u0924\u0928\u093e \u0938\u0902\u0915\u094d\u0930\u093e\u092e\u0915 \u0939\u0948 ?\nAeroponics \u0914\u0930 Hydroponics Farming \u092e\u0947\u0902 \u0915\u094d\u092f\u093e \u0905\u0902\u0924\u0930 \u0939\u0948\u0964 \u0938\u0939\u0940 \u0924\u0930\u0940\u0915\u093e\nHydroponics \u0924\u0930\u0940\u0915\u0947 \u0938\u0947 \u092c\u093e\u0932\u0915\u0928\u0940 \u092e\u0947\u0902 \u0916\u0947\u0924\u0940 \u0915\u0930\u0928\u0947 \u0915\u093e \u0938\u0939\u0940 \u0924\u0930\u0940\u0915\u093e\u0964\nHydroponic farming \u0915\u094d\u092f\u093e \u0939\u0948 ? \u0907\u0938\u0947 \u091c\u093e\u0928\u0928\u0947 \u0915\u093e \u0938\u0939\u0940 \u0924\u0930\u0940\u0915\u093e\u0964"}]